Norsk senter for hodepineforskning

Norsk senter for hodepineforskning (NorHEAD) starter opp 1. august 2022, og skal drive internasjonalt ledende forskning på hodepinesykdommer. Senteret skal samle dagens kunnskap, og utvikle nye og innovative behandlingsmetoder som vil bidra til å gi pasientene en bedre hverdag. Vertskap for det nye senteret er Institutt for nevromedisin og bevegelsesvitenskap ved NTNU i Trondheim.

Den 7. desember 2021 ble det klart at regjeringen bevilger 130 millioner kroner til et nytt nasjonalt forskningssenter for hodepinesykdommer, som skal ledes av professor Erling Andreas Tronvik ved Institutt for nevromedisin og bevegelsesvitenskap. NorHEAD er et prosjekt av Forskningssenter for klinisk behandling, med finansiering fra Norges forskningsråd. Deltakende universiteter og sykehus i Norge bidrar i tillegg med halvparten av finansieringen.

Bakgrunnen for det nye senteret er at hodepinelidelser utgjør et stort folkehelseproblem og fører til betydelige kostnader for samfunnet. Hodepine og migrene har også stor innvirkning på livene til de som rammes. Samtidig er det fortsatt mange uløste spørsmål knyttet til diagnostikk og behandling av hodepinesykdommer.

Forskningsområdene vil blant annet omhandle kliniske studier, helseregisterdata og kunstig intelligens og maskinlæringsteknikker.

Partnere 
Følgende offisielle partnere inngår i samarbeidet med NorHEAD.
 Norges teknisk-naturvitenskapelige universitet (NTNU)
 Universitetet i Bergen (UiB)
 St. Olavs hospital
 Oslo universitetssykehus (OUS)
 Akershus universitetssykehus (AHUS)
 Universitetssykehuset i Nord-Norge (UNN)
 Haukeland universitetssykehus
 Sykehuset Namsos
 Hodepine Norge
 Nansen Neuroscience Network (NNN)

Se også 
 International Headache Society
 International Classification of Headache Disorders
 Nasjonal kompetansetjeneste for hodepine
 Hodepine Norge
 Hodepinedagbok

Referanser

Eksterne lenker 
 
 Norsk senter for hodepineforskning – NorHEAD (hjemmeside)

Norske forskningsorganisasjoner
Offentlig finansiert forskning
Hodepine